1989R2319 — DA — 26.05.2001 — 001.002

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS FORORDNING (EØF) Nr. 2319/89 af 28. juli 1989 ►M1 om mimimumskvalitetskravene for Williams- og Rochapærer i sukkerlage og/eller naturlig frugtsaft i forbindelse med produktionsstøtteordningen ◄ (EFT L 220, 29.7.1989, p.51)

Ændret ved:





Berigtiget ved:









▼B

KOMMISSIONENS FORORDNING (EØF) Nr. 2319/89

af 28. juli 1989

►M1 om mimimumskvalitetskravene for Williams- og Rochapærer i sukkerlage og/eller naturlig frugtsaft i forbindelse med produktionsstøtteordningen ◄







KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning (EØF) nr. 426/86 af 24. februar 1986 om den fælles markedsordning for produkter forarbejdet på basis af frugt og grønsager ( 1 ), senest ændret ved forordning (EØF) nr. 1125/89 ( 2 ), særlig artikel 6, stk. 4, og ud fra følgende betragtninger: ud fra følgende betragtninger: Ved artikel 2, stk. 1, i forordning (EØF) nr. 426/86 indføres der en ordning med producentstøtte for visse produkter, der er nævnt i forordningens bilag I, del A; ifølge artikel 6, stk. 1, litra b), i nævnte forordning kan der kun ydes producentstøtte for produkter, som opfylder visse minimumskvalitetskrav, der skal fastsættes nærmere; formålet med sådanne kvalitetskrav er at undgå, at der produceres produkter, der ikke er efterspørsel efter, eller som kunne medføre markedsforstyrrelser; kravene skal baseres på traditionelle, sunde produktionsmetoder; ved Kommissionens forordning (EØF) nr. 1289/85 ( 3 ) er der indført minimumskvalitetskrav for williamspærer i sukkerlage; de pågældende bestemmelser bør tilpasses for at tage hensyn til, at støtteordningen er blevet udvidet til også at omfatte rochapærer og williams- og rochapærer konserveret i naturlig frugtsaft i henhold til Rådets forordning (EØF) nr. 1125/89; af hensyn til klarheden bør de tilpassede minimumskvalitetskrav samles i en ny tekst; de i denne forordning fastsatte kvalitetskrav udgør supplerende foranstaltninger til gennemførelse af bestemmelserne i Kommissionens forordning (EØF) nr. 1599/84 af 5. juni 1984 om gennemførelsesbestemmelser til producentstøtteordningen for produkter forarbejdet på basis af frugt og grønsager ( 4 ), senest ændret ved forordning (EØF) nr. 2260/89 ( 5 ); de i denne forordning fastsatte foranstaltninger er i overensstemmelse med udtalelse fra Forvaltningskomitéen for produkter forarbejdet på basis af Frugt og Grønsager — UDSTEDT FØLGENDE FORORDNING:







▼M1

Artikel 1

Denne forordning fastsætter de minimumskvalitetskrav, som Williams- og Rochapærer konserveret i sukkerlage og/eller naturlig frugtsaft, i det følgende benævnt »pærer i sukkerlage og/eller naturlig frugtsaft«, jf. artikel 1, stk. 2, i forordning (EF) nr. 449/2001, skal opfylde.

▼B

Artikel 2

Ved fremstilling af pærer i sukkerlage og/eller i naturlig frugtsaft må der kun anvendes williamspærer og rochapærer af arten Pyrus communis L. Råvaren skal være frisk, sund, ren og egnet til forarbejdning.

Råvaren kan køles, inden den anvendes til fremstilling af pærer i sukkerlage og/eller naturlig frugtsaft.

Artikel 3

1. Pærer i sukkerlage og/eller naturlig frugtsaft skal forarbejdes til en af de i stk. 2 omhandlede præsentationsformer.

2. I denne forordning defineres præsentationsformerne således:

a) ved »hele pærer« forstås frugten med kernehus, med eller uden stilk

b) ved »halve pærer« forstås frugten uden kernehus skåret i to tilnærmelsesvis lige store dele

c) ved »kvarte pærer« forstås frugten uden kernehus skåret i fire tilnærmelsesvis lige store dele

d) ved »skiver« forstås frugten uden kernehus skåret i mere end fire kileformede dele

e) ved »terninger« forstås frugten uden kernehus skåret i kubuslignende dele.

3. En beholder med pærer i sukkerlage og/eller naturlig frugtsaft må kun indeholde pærer i samme præsentationsform, og frugten eller frugtstykkerne skal være af i det væsentlige ensartet størrelse. Der må ikke være andre frugttyper i beholderen.

4. Farven på pærer i konserves skal være karakteristisk for sorten williams eller rocha. Lettere rødlig misfarvning betragtes ikke som fejl. Pærer i konserves, der indeholder særlige ingredienser, anses for at have den karakteristiske farve, såfremt der ikke optræder misfarvning, der er usædvanlig i forbindelse med den pågældende anvendte ingrediens.

5. Pærer i sukkerlage og/eller naturlig frugtsaft må ikke indeholde fremmedlegemer af ikke-vegetabilsk oprindelse og skal være fri for fremmed smag eller lugt. Frugten skal være kødfuld og kan være af varierende blødhed, men må hverken være for blød eller for hård.

6. Pærer i konserves skal være praktisk taget fri for:

a) fremmedlegemer af vegetabilsk oprindelse

b) skræl

c) beskadigede enheder.

Hele, halve og kvarte pærer skal også være praktisk taget fri for mekanisk beskadigede enheder.

Artikel 4

1. Frugt eller frugtstykker betragtes som i det væsentlige ensartede af størrelse, når den største enhed i en beholder ikke vejer mere end dobbelt så meget som den mindste.

Indeholder en beholder under 20 enheder, kan én enhed lades ude af betragtning. Itubrudte enheder tages ikke i betragtning ved bestemmelsen af den største og mindste enhed.

2. Pærer i sukkerlage og/eller naturlig frugtsaft anses for at være i overensstemmelse med artikel 3, stk. 6, når følgende tolerancer ikke overskrides:







Præsentation Hele, halve og kvarte pærer Andre Beskadigede enheder 15 % efter antal 1,5 kg Mekanisk beskadigede enheder 10 % efter antal ikke relevant Skræl 100 cm2 samlet område 100 cm2 samlet område Fremmedlegemer af vegetabilsk oprindelse: — kernehusmateriale 10 enheder 10 enheder — løse pærekerner 80 stk. 80 stk. — andet materiale, herunder løst kernehusmateriale 60 stk. 60 stk.

Tolerancerne gælder pr. 10 kg drænet nettovægt, bortset fra dem, der er fastsat som procent efter antal,

Kernehuse betragtes ikke som en fejl ved hele pærer.

3. I stk. 2 forstås ved:

a) »beskadigede enheder«: frugt med misfarvning på overfladen eller med pletter, som tydeligt adskiller sig fra den generelle farve, og som eventuelt trænger ind i frugtkødet, især stødpletter, skurv og mørk misfarvning

b) »mekanisk beskadigede enheder«: enheder, der er blevet delt i nøje afgrænsede dele; svarer de enkelte dele tilsammen til størrelsen af en komplet enhed betragtes de som en enhed; endvidere enheder, hvor istandgørelsen har været overdreven og har medført alvorlige snit i enhedens overflade, der forringer udseendet i væsentlig grad

c) »skræl«: skræl, der sidder fast på pærekødet, og skræl, der findes løst i beholderen

d) »fremmedlegemer af vegetabilsk oprindelse«: vegetabilsk materiale, som ikke stammer fra selve frugten, eller som har været en del af den friske frugt, men som burde have været fjernet under forarbejdningen, især kernehusmateriale, pærekerner, stilke og blade samt dele heraf. Skræl medregnes dog ikke

e) ►C1 »kernehusmateriale«: kernehuset eller dele heraf, siddende fast på frugtkødet eller ej, med eller uden kerner. ◄ Stykker af kernehuset betragtes som svarende til en enhed, såfremt de tilsammen har omtrent samme størrelse som et halvt kernehus

f) »løse pærekerner«: kerner, som ikke sidder fast på kernehusmaterialet, men findes løst i beholderen.

Artikel 5

1. Pærer og sukkerlage og/eller naturlig frugtsaft i en beholder skal fylde mindst 90 % af beholderens rumfang.

2. Den drænede nettovægt af frugten i en beholder skal i gennemsnit mindst udgøre nedenstående procentdele af den mængde vand, beholderen kan rumme, udtrykt i gram:







Præsentationsform Beholdere med et nominelt rumfang på 425 ml eller derover under 425 ml Hele 50 46 Halve 54 46 Kvarte 56 46 Skiver 56 46 Terninger 56 50

3. Emballeres pærer i sukkerlage og/eller naturlig frugtsaft i glasbeholdere, nedsættes rumfanget med 20 ml inden beregning af de i stk. 1 og 2 omhandlede procentdele.

4. Hver beholder skal mærkes med en reference, der angiver fremstillingsdato og -år samt forarbejdningsvirksomhed. Mærkningen, der kan have form af en kode, skal være godkendt af myndighederne i den medlemsstat, hvor fremstillingen finder sted, og disse myndigheder kan fastsætte supplerende bestemmelser vedrørende selve mærkningen.

Artikel 6

Forarbejdningsvirksomheden skal dagligt med jævne mellemrum under forarbejdningen kontrollere, at pærerne i sukkerlage og/eller naturlig frugtsaft opfylder betingelserne for, at der kan ydes støtte. Resultatet af kontrollen registreres.

Artikel 7

Forordning (EØF) nr. 1289/85 ophæves.

Artikel 8

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 1989.

Denne forordning er bindende i alle enkeltheder og gælder umiddelbart i hver medlemsstat.